PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT 
asupra proiectului de Lege pentru modificarea şi completarea Ordonanţei Guvernului nr.39/2005 privind cinematografia 

 Proiectul de Lege pentru modificarea şi completarea Ordonanţei Guvernului nr.39/2005 privind cinematografia a fost transmis Comisiei pentru cultură, arte, mijloace de informare în masă, cu adresa nr.  P. L. - x  339 din 20 mai 2010.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget, finanţe şi bănci, care a avizat negativ iniţiativa legislativă, precum şi Comisiei pentru administraţie publică, amenajarea teritoriului şi echilibru ecologic, respectiv,  Comisiei juridice, de disciplină şi imunităţi, care au transmis avize favorabile. Comisia a examinat avizul favorabil, cu observaţii şi propuneri, emis de Consiliul Legislativ cu nr. 29/12.01.2010 precum şi Punctul de vedere al Guvernului nr. 530 din 01 martie.2010, care nu susţine adoptarea acestui proiect de lege.

Potrivit prevederilor art. 73 din Constituţia României, republicată, proiectul de lege face parte din categoria legilor ordinare. 


Iniţiativa legislativă a fost adoptată de Senat, în şedinţa din 17 mai 2010, în calitate de primă Cameră sesizată.


Proiectul de lege are ca obiect de reglementare modificarea şi completarea Ordonanţei Guvernului nr.39/2005 privind cinematografia, aprobată cu modificări şi completări prin Legea nr.328/2006, cu modificările şi completările ulterioare, în sensul stabilirii unor criterii precise de alocare a sumelor din Fondul cinematografic şi transformarea creditelor în sprijin financiar direct pentru producţia de film, urmând ca Centrul Naţional al Cinematografiei să obţină calitatea oficială de coproducător

Comisia a reluat dezbaterile asupra proiectului de lege în şedinţa din data de 23 aprilie 2013. 

În conformitate cu prevederile art. 55 din Regulamentul Camerei Deputaţilor, republicat, la lucrările Comisiei a participat, din partea Ministerului Culturii, doamna Irina Cajal, subsecretar de stat. 


La lucrările Comisiei au fost prezenţi 17 deputaţi din totalul de 21 membri ai Comisiei.

Raportul Comisiei a fost adoptat cu unanimitatea voturilor celor prezenţi în sală în momentul votului.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată  precum şi art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare.
În urma dezbaterii, Comisia pentru cultură, arte, mijloace de informare în masă propune respingerea Proiectului de Lege pentru modificarea şi completarea Ordonanţei Guvernului nr.39/2005 privind cinematografia.
Membrii Comisiei au considerat că textul propus nu este de natură să aducă modificările aşteptate de către cei care lucrează în domeniul cinematografiei, în cadrul dezbaterilor menţionându-se şi faptul că, în prezent, s-a constituit un grup de lucru care să analizeze prevederile legale în materie, şi care să propună un set de modificări vizând îmbunătăţirea activităţii din acest domeniu.  

     PREŞEDINTE,

           SECRETAR,


        Gigel – Sorinel ŞTIRBU
                 Florin-Costin PÂSLARU
              Consilier parlamentar,
                    Dan Kalber

